**Protokoll til menighetsrådsmøte i Skoklefall MR, tirsdag 03.05.2022 på Skoklefall menighetshus kl. 17.00.**

**Til stede på møtet:**

Grethe Øyna Milivojevic, Eldrid Lorentsen, Svein Are Grønsund, Rune Borknes, Rolf D. Pettersen, Margareta Nicklasson, Kirsti Langvatn, sogneprest Eva Kirkemo.

**Åpning v/ Eldrid**

|  |  |
| --- | --- |
| Sak  19/2022 | **Godkjenning av innkalling og protokoll**  Godkjenning av protokoll fra 22.03.22  *Vedtak: Innkalling og protokoll ble godkjent.* |
| Sak  20/2022 | **Orienteringer**   1. Status, refleksjon rundt påskens gudstjenester. 17. mai blir det gudstjeneste i Nesodden kirke kl 11.00. Kirkevergen har nå tiltrådt. 2. Orientering fra FR v/Rolf/Eldrid. Leder av FR har permisjon ut året og Rolf rykker opp som leder. Dermed går Rolf ut av kirkekomiteen for Skoklefall, men fortsetter å delta på møtene som observatør. 3. Vesper varer frem til sommeren. Gudstjenesteplanen for høsten skal straks legges frem. 4. Staben bruker menighetshuset og det er MR positive til, men dette må ikke påføre merkostnader. Vi følger opp dette med kirkevergen/FR. Vi kontakter også huskomiteen og ber dem om å komme med forslag til revidert reglement for bruk av menighetshuset generelt og kjøkkenet spesielt. |
| Sak  21/2022 | **Regnskap 2021 og budsjett 2022**  Regnskap og budsjett til vedtak.  *Vedtak: Regnskap for 2021 og budsjett for 2022 ble vedtatt.* |
| Sak  22/2022 | **Årsmelding**  Årsmeldingen var sendt ut på forhånd. Den ble delvis gjennomgått i møtet og noen endringer ble gjort.  *Vedtak: Årsmeldingen ble vedtatt med endringene gjort i møtet.* |
| 23/2022 | **Ny kirke**  Arbeidsgruppen orienterte om status. Det er avtalt et møte med kirkevergen for å avklare roller og videre fremdrift (Rolf, Eldrid, Grethe og Eva deltar fra MR). |
| Sak  24/2022 | **Frivillige**  Saken ble utsatt til neste møte. |
| Sak  25/2022 | **Nye datoer for dugnad og menighetsmøte**  Menighetsmøte: 5. juni ble først foreslått, men da det ikke blir gudstjeneste, flyttes møtet til 19. juni. Vi arrangerer samtidig sommerfest.  Vi har vurdert at det ikke er behov for en felles dugnad før 17. mai, men fordeler oppgaver:  Vaske vinduer mot skogen. Rydde opp ved nordveggen og rydde kratt i utekirken. Reparere utebord. Se på ovnene og lampene.  Flere benker i utekirken kan monteres på dugnad til høsten. |
| Sak  26/2022 | **Eventuelt**   * Innspill til møtedatoer for høsten. Eva har satt opp forslag til datoer, som besluttes i neste møte (tirsdager kl. 1705-1900):   16. august, 20. september, 25. oktober og 29. november.   * Det kom innspill til person som kan inngå i grønt arbeid i menigheten. * Diakonigruppen har satt av dato for vårens turer; 5. og 19. mai og 2. og16. juni. Det er laget en egen FB-gruppe for turgruppen. * Henvendelse fra Safi som har syverkstedet om å selge syrisk mat fra menighetshuset. Vårt kjøkken er ikke egnet pga. mattrygghet, derfor har vi gitt tilbakemelding om at dette ikke er aktuelt. |

Møtedatoer fremover: 14.6. AU: ved behov.